Norbert Sinner

Den Norbert Sinner, gebuer de 5. Abrëll 1907 zu Leideleng, a gestuerwen den 9. November 1945 an der Stad Lëtzebuerg, war e lëtzebuergesche Vëlossportler, Autoscoureur an Olympionik.Den Norbert Sinner op der Websäit vu sports-reference.com

Hien huet Lëtzebuerg op den Olympesche Summerspiller 1928 zu Amsterdam als Vëlossportler bei der Course op der Strooss vertrueden.

Hien ass och Cyclo-Cross gefuer.

Hie war och Autoscoureur wou hien am Ufank vun den 1930er Jore bei Bierg- an op Circuitscoursse mat verschiddenen Autoe vun der Mark Bugatti matgefuer ass.

Zu der Zäit vun der däitscher Besatzung am Zweete Weltkrich war den Norbert Sinner Ueleg-Grossist. Hie war ee vun den éischte Membere vun der VdB (Membersnummer 30) a gouf du Member vun der NSDAP a Gemengerot vun der Stad Lëtzebuerg. Am Oktober 1940 gouf en Ortsgruppenleiter vun Hollerech a war dat bis de September 1944.Escher Tageblatt, 14. September 1945, S.1.

Nom Zweete Weltkrich gouf hien als Nazi-Kollaborateur zum Doud verurteelt an higeriicht.Informatioun iwwer den Doud vum Norbert Sinner op der Websäit www.siteducyclisme.netJustice est faite. Escher Tageblatt 1945, Nr. 256 (10. November), S. 1.

Kategorie:Gebuer 1907
Kategorie:Lëtzebuergesch Vëlossportler
Kategorie:Lëtzebuergesch Olympionicken
Kategorie:Lëtzebuergesch Autoscoureuren
Kategorie:Persounen am Zweete Weltkrich
Kategorie:Gestuerwen 1945
Kategorie:NSDAP-Memberen